Тоқаев: Қоғамдық тәртіпті бұзғандар жауапкершілікке тартылады
"Тоқаев: Қоғамдық тәртіпті бұзғандар жауапкершілікке тартылады" | "https://abai.kz/post/105288"
TITLE: Тоқаев: Қоғамдық тәртіпті бұзғандар жауапкершілікке тартылады
URL: https://abai.kz/post/105288
META: "Тоқаев: Қоғамдық тәртіпті бұзғандар жауапкершілікке тартылады" | "https://abai.kz/post/105288"
DATE: 08.02.2020
AUTHOR(s): Abai.kz
TOTAL WORDS: 122
TEXT: Презизент Қасым-Жомарт Тоқаев Жамбыл облысына қарасты Қордай ауданындағы оқиғаға байланысты пікір білдірді. "Жамбыл облысы Қордай ауданында бұзақылық сипаттағы жаппай төбелес болды. Оны арандатушылар өз пайдасына қолданбақ болған. Полиция жағдайды реттеп, өз бақылауына алды. Қоғамдық тәртіпті бұзғандар жауапкершілікке тартылады", - деп жазды Президент өз Твиттерінде. Айта кетейік, бұған дейін Жамбыл облысы Полиция департаментінің баспасөз қызметі Қордай ауданы Масанчи ауылындағы оқиғаға қатысты пікір білдірген. Бұл туралы tengrinews.kz сайты жазды. "Масанчи ауылында жаппай төбелес болды. Полиция қақтығысты тоқтатты, жағдай бақылауға алынды", - делінген ведомство хабарламасында. Жамбыл облысы ПД өкілдері азаматтарды ресми мәліметке ғана сенуге шақырып, қауесет пен жалған ақпарат таратпауды сұрады. Айта кетейік, жалған ақпаратты әлеуметтік желілер мен мессенджерлер арқылы тарату - қылмыс, оның жазасы үш жылға дейін бас бостандығынан айыруға дейін баруы мүмкін. Abai.kz
